CELEX: 42020X0242
Language: el
Date: 2020-02-21 00:00:00
Title: Κανονισμός του ΟΗΕ αριθ. 142 — Ενιαίες διατάξεις σχετικά με την έγκριση μηχανοκίνητων οχημάτων όσον αφορά την εγκατάσταση των ελαστικών τους [2020/242]

21.2.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 48/60
            
         
      Μόνον τα πρωτότυπα κείμενα της ΟΕΕ/ΗΕ έχουν νομική ισχύ σύμφωνα με το διεθνές δημόσιο δίκαιο. Η κατάσταση και η ημερομηνία έναρξης ισχύος του παρόντος κανονισμού θα πρέπει να ελέγχονται στην τελευταία έκδοση του εγγράφου που αφορά την κατάσταση προσχώρησης στους κανονισμούς OEE/HE, δηλαδή του εγγράφου TRANS/WP.29/343, που είναι διαθέσιμο στη διεύθυνση: http://www.unece.org/trans/main/wp29/wp29wgs/wp29gen/wp29fdocstts.html
      Κανονισμός του ΟΗΕ αριθ. 142 — Ενιαίες διατάξεις σχετικά με την έγκριση μηχανοκίνητων οχημάτων όσον αφορά την εγκατάσταση των ελαστικών τους [2020/242]
      Ενσωματώνει όλο το έγκυρο κείμενο έως:
      Προσθήκη 1 στην αρχική έκδοση του κανονισμού – Ημερομηνία έναρξης ισχύος: 16 Οκτωβρίου 2018
      Το παρόν έγγραφο αποτελεί απλώς εργαλείο τεκμηρίωσης. Τα αυθεντικά και νομικά δεσμευτικά κείμενα είναι τα εξής:
      
                  —
               
               
                  ECE/TRANS/WP.29/2016/64 και
               
            
                  —
               
               
                  ECE/TRANS/WP.29/2018/14.
               
            ΠΕΡΙΕΧΟΜΕΝΑ
      ΚΑΝΟΝΙΣΤΙΚΗ ΡΥΘΜΙΣΗ
      1.   Πεδίο εφαρμογής
      2.   Ορισμοί
      3.   Αίτηση έγκρισης
      4.   Έγκριση
      5.   Προδιαγραφές
      6.   Τροποποίηση τύπου οχήματος και επέκταση έγκρισης
      7.   Συμμόρφωση της παραγωγής
      8.   Κυρώσεις σε περίπτωση μη συμμόρφωσης της παραγωγής
      9.   Οριστική παύση της παραγωγής
      10.   Ονομασίες και διευθύνσεις των τεχνικών υπηρεσιών που είναι αρμόδιες για τη διεξαγωγή δοκιμών έγκρισης, καθώς και των αρχών που είναι αρμόδιες για τις εγκρίσεις τύπου
      ΠΑΡΑΡΤΗΜΑΤΑ
      1.   Δελτίο πληροφοριών
      2.   Επικοινωνία
      3.   Ρυθμίσεις για τα σήματα έγκρισης
      1.   ΠΕΔΙΟ ΕΦΑΡΜΟΓΗΣ
      Ο παρών κανονισμός εφαρμόζεται σε οχήματα της κατηγορίας M1 (1) όσον αφορά την εγκατάσταση των ελαστικών τους.
      Δεν εφαρμόζεται σε οχήματα των οποίων οι συνθήκες χρήσης δεν είναι συμβατές με τα χαρακτηριστικά των ελαστικών κλάσης C1 ή C2 και σε οχήματα όσον αφορά την εγκατάσταση των εξής στοιχείων:
      
                  α)
               
               
                  Εφεδρική μονάδα προσωρινής χρήσης· και/ή
               
            
                  β)
               
               
                  Ελαστικά τύπου run flat και/ή σύστημα run flat όταν λειτουργούν υπό συνθήκες απώλειας πίεσης του ελαστικού· και/ή
               
            
                  γ)
               
               
                  Σύστημα ελέγχου πίεσης των ελαστικών.
               
            2.   ΟΡΙΣΜΟΙ
      Για τους σκοπούς του παρόντος κανονισμού:
      2.1.   «Τύπος οχήματος όσον αφορά την εγκατάσταση των ελαστικών του»: οχήματα τα οποία δεν διαφέρουν σε ουσιώδη χαρακτηριστικά όπως στους τύπους ελαστικών, στον ελάχιστο και μέγιστο χαρακτηρισμό μεγέθους ελαστικού, στις διαστάσεις τροχού και στα offset, καθώς και στην κατάλληλη αντοχή των τοποθετούμενων ελαστικών στην ταχύτητα και στο φορτίο και, τέλος, στα χαρακτηριστικά των προστατευτικών των τροχών·
      2.2.   Οι τύποι των ελαστικών ταξινομούνται ως εξής:
      
                  α)
               
               
                  Ελαστικά της κλάσης C1 — ελαστικά που έχουν σχεδιαστεί κυρίως για οχήματα των κατηγοριών M1, N1, O1 και O2·
               
            
                  β)
               
               
                  Ελαστικά της κλάσης C2 — ελαστικά που έχουν σχεδιαστεί κυρίως για οχήματα των κατηγοριών M2, M3, N, O3 και O4 με δείκτη φορτίου, όταν χρησιμοποιούνται μονά, ≤ 121 και σύμβολο της κατηγορίας ταχύτητας ≥ «N»·
               
            2.2.1.   «Τύπος ελαστικού»: σειρά ελαστικών που δεν διαφέρουν στα ακόλουθα βασικά χαρακτηριστικά:
      
                  α)
               
               
                  Στην κλάση ελαστικών: C1 ή C2, όπως περιγράφεται στο σημείο 2.2· και
               
            
                  β)
               
               
                  Στην περίπτωση ελαστικών της κλάσης C1, στα χαρακτηριστικά ενός τύπου ελαστικού με αέρα όπως ορίζεται στο σημείο 2.1 του κανονισμού αριθ. 30·
               
            
                  γ)
               
               
                  Στην περίπτωση ελαστικών της κλάσης C2, στα χαρακτηριστικά ενός τύπου ελαστικού με αέρα όπως ορίζεται στο σημείο 2.1 του κανονισμού αριθ. 54.
               
            2.3.   «Χαρακτηρισμός μεγέθους ελαστικού»: ο χαρακτηρισμός όπως ορίζεται στο σημείο 2 του κανονισμού αριθ. 30 για ελαστικά της κλάσης C1 και στο σημείο 2 του κανονισμού του ΟΗΕ αριθ. 54 για ελαστικά των κλάσεων C2 και C3.
      2.4.   «Εκκεντρότητα του τροχού (offset)»: η απόσταση από το μέτωπο στερέωσης της πλήμνης έως τον κεντρικό άξονα της ζάντας.
      2.5.   «Δομή ελαστικού με αέρα»: τα τεχνικά χαρακτηριστικά του σκελετού του ελαστικού.
      2.6.   «Κοινό ελαστικό»: ελαστικό ή ελαστικό τύπου run flat που προορίζεται για συνήθη οδική χρήση.
      2.7.   «Χειμερινό ελαστικό»: το ελαστικό του οποίου το σκάλισμα, το υλικό ή η δομή πέλματος έχουν σχεδιαστεί κυρίως για επιδόσεις υπό συνθήκες χιονιού, καλύτερες από εκείνες ενός κοινού ελαστικού, όσον αφορά την ικανότητα του ελαστικού να εκκινεί το όχημα ή να διατηρεί την κίνησή του.
      2.8.   «Ελαστικό ειδικής χρήσης»: ελαστικό που προορίζεται για μεικτή χρήση, επί και εκτός οδού, ή για άλλες ειδικές χρήσεις. Αυτά τα ελαστικά είναι σχεδιασμένα κυρίως για την εκκίνηση και διατήρηση της κίνησης του οχήματος σε εκτός οδού συνθήκες.
      2.9.   Το «Ελαστικό τύπου run flat» ορίζεται στο σημείο 2 του κανονισμού αριθ. 30.
      2.10.   «Εφεδρικό ελαστικό προσωρινής χρήσης»: ελαστικό διαφορετικό από εκείνο που προορίζεται να τοποθετηθεί σε οποιοδήποτε όχημα για κανονικές συνθήκες οδήγησης, το οποίο όμως προορίζεται μόνο για προσωρινή χρήση υπό περιορισμένες συνθήκες οδήγησης.
      2.11.   «Τροχός»: ένας πλήρης τροχός που αποτελείται από μια ζάντα και έναν δίσκο.
      2.12.   «Εφεδρικός τροχός προσωρινής χρήσης»: τροχός διαφορετικός από τους κανονικούς τροχούς του τύπου οχήματος, ο οποίος όμως προορίζεται μόνο για προσωρινή χρήση υπό περιορισμένες συνθήκες οδήγησης.
      2.13.   «Μονάδα»: το σύνολο τροχού και ελαστικού.
      2.14.   «Κανονική μονάδα»: μονάδα που μπορεί να τοποθετηθεί στο όχημα για κανονική λειτουργία.
      2.15.   «Εφεδρική μονάδα»: μονάδα που προορίζεται να αντικαταστήσει μια κανονική μονάδα σε περίπτωση ελαττωματικής λειτουργίας αυτής και η οποία μπορεί να είναι μία από τις ακόλουθες.
      2.16.   «Κανονική εφεδρική μονάδα»: το σύνολο τροχού και ελαστικού που είναι ίδιο ως προς τον χαρακτηρισμό μεγέθους τροχού και ελαστικού, την εκκεντρότητα του τροχού και τη δομή του ελαστικού με το σύνολο εκείνο που είναι τοποθετημένο στην ίδια αξονική θέση και στη συγκεκριμένη παραλλαγή ή έκδοση οχήματος για κανονική λειτουργία, και περιλαμβάνει τροχό που έχει κατασκευαστεί από άλλο υλικό και ο οποίος ενδεχομένως χρησιμοποιεί διαφορετικό τύπο περικοχλίων ή κοχλίων στερέωσης των τροχών, αλλά που κατά τα άλλα είναι πανομοιότυπος με τον τροχό που προορίζεται για κανονική λειτουργία.
      2.17.   «Εφεδρική μονάδα προσωρινής χρήσης»: σύνολο οποιουδήποτε τροχού και ελαστικού που δεν εμπίπτει στον ορισμό της κανονικής εφεδρικής μονάδας, αλλά εμπίπτει σε μία από τις περιγραφές τύπων εφεδρικής μονάδας προσωρινής χρήσης όπως ορίζονται στο σημείο 2.10 του κανονισμού αριθ. 64.
      2.18.   «Σύμβολο κατηγορίας ταχύτητας»: το σύμβολο όπως ορίζεται στο σημείο 2 του κανονισμού του ΟΗΕ αριθ. 30 για ελαστικά της κλάσης C1 και στο σημείο 2 του κανονισμού του ΟΗΕ αριθ. 54 για ελαστικά της κλάσης C2.
      2.19.   «Δείκτης ικανότητας φόρτισης»: αριθμός που αντιστοιχεί στο μέγιστο επιτρεπόμενο φορτίο των ελαστικών σε σχέση με τον ορισμό στο σημείο 2 του κανονισμού του ΟΗΕ αριθ. 30 για ελαστικά της κλάσης C1 και στο σημείο 2 του κανονισμού του ΟΗΕ αριθ. 54 για ελαστικά της κλάσης C2.
      2.20.   «Μέγιστο επιτρεπόμενο φορτίο»: η μέγιστη μάζα που μπορεί να μεταφέρει ένα ελαστικό όταν λειτουργεί σύμφωνα με τις προδιαγραφές που διέπουν τη χρήση η οποία προσδιορίζεται από τον κατασκευαστή του ελαστικού.
      3.   ΑΙΤΗΣΗ ΕΓΚΡΙΣΗΣ
      3.1.   Η αίτηση για την έγκριση τύπου οχήματος ως προς την εγκατάσταση των ελαστικών του υποβάλλεται από τον κατασκευαστή του οχήματος ή από εξουσιοδοτημένο αντιπρόσωπό του.
      3.2.   Συνοδεύεται από τα αναφερόμενα κατωτέρω έγγραφα σε τρία αντίγραφα και περιλαμβάνει το ακόλουθο:
      3.2.1.   περιγραφή του τύπου οχήματος όσον αφορά τα στοιχεία που αναφέρονται στο σημείο 5.
      3.3.   Όχημα αντιπροσωπευτικό του προς έγκριση τύπου οχήματος ή εργαλείο προσομοίωσης που αντιπροσωπεύει τον προς έγκριση τύπο οχήματος υποβάλλεται στην τεχνική υπηρεσία που διεξάγει τις δοκιμές έγκρισης.
      4.   ΕΓΚΡΙΣΗ
      4.1.   Εάν ο τύπος οχήματος για τον οποίο υποβάλλεται αίτηση χορήγησης έγκρισης βάσει του παρόντος κανονισμού πληροί τις απαιτήσεις του σημείου 5, χορηγείται έγκριση για τον συγκεκριμένο τύπο οχήματος.
      4.2.   Κάθε τύπος οχήματος που εγκρίνεται λαμβάνει αριθμό έγκρισης· τα πρώτα δύο ψηφία του αριθμού έγκρισης (00 για τον κανονισμό στην αρχική μορφή του) δηλώνουν τη σειρά τροποποιήσεων που περιλαμβάνει τις πλέον πρόσφατες σημαντικές τεχνικές τροποποιήσεις οι οποίες πραγματοποιήθηκαν στον κανονισμό κατά τον χρόνο έκδοσης της έγκρισης. Το ίδιο συμβαλλόμενο μέρος δεν μπορεί να αποδώσει τον ίδιο αριθμό σε άλλο τύπο οχήματος όσον αφορά την εγκατάσταση των ελαστικών του.
      4.3.   Στα συμβαλλόμενα μέρη της συμφωνίας τα οποία εφαρμόζουν τον παρόντα κανονισμό διαβιβάζεται ειδοποίηση σχετικά με την έγκριση ή την άρνηση χορήγησης ή την ανάκληση έγκρισης με βάση τον παρόντα κανονισμό μέσω εντύπου σύμφωνου με το υπόδειγμα του παραρτήματος 1 και με φωτογραφίες και/ή σχέδια που κατατέθηκαν από τον αιτούντα σε μέγεθος που δεν υπερβαίνει το Α4 (210 × 297 mm), ή διπλωμένα στο μέγεθος αυτό, και υπό κατάλληλη κλίμακα.
      4.4.   Σε κάθε όχημα που συμφωνεί με εγκεκριμένο βάσει του παρόντος κανονισμού τύπο οχήματος τοποθετείται, σε σημείο εμφανές και εύκολα προσπελάσιμο το οποίο καθορίζεται στο έντυπο της έγκρισης, διεθνές σήμα έγκρισης ανταποκρινόμενο στο πρωτότυπο που περιγράφεται στο παράρτημα 3, αποτελούμενο από:
      4.4.1.   Κύκλο περιβάλλοντα το γράμμα «Ε», ακολουθούμενο από τον διακριτικό αριθμό του κράτους που χορήγησε την έγκριση (2)·
      4.4.2.   Τον αριθμό του παρόντος κανονισμού, ακολουθούμενο από το γράμμα «R», μια παύλα και τον αριθμό έγκρισης στα δεξιά του κύκλου που περιγράφεται στο σημείο 4.4.1.
      4.5.   Εάν το όχημα συμμορφώνεται με εγκεκριμένο τύπο οχήματος, βάσει ενός ή περισσότερων κανονισμών που επισυνάπτονται στη συμφωνία, στη χώρα που χορήγησε την έγκριση βάσει του παρόντος κανονισμού, δεν χρειάζεται να επαναλαμβάνεται το σύμβολο που ορίζεται στο σημείο 4.4.1· στην περίπτωση αυτή, ο κανονισμός και οι αριθμοί έγκρισης καθώς και τα πρόσθετα σύμβολα τοποθετούνται σε κατακόρυφες στήλες στα δεξιά του συμβόλου που προβλέπεται στο σημείο 4.4.1.
      4.6.   Το σήμα έγκρισης είναι ευανάγνωστο και ανεξίτηλο.
      4.7.   Το σήμα έγκρισης τοποθετείται κοντά ή επάνω στην πινακίδα των στοιχείων του οχήματος.
      4.8.   Στο παράρτημα 3 του παρόντος κανονισμού παρατίθεται παράδειγμα των σημάτων έγκρισης.
      5.   ΠΡΟΔΙΑΓΡΑΦΕΣ
      5.1.   Γενικές απαιτήσεις
      5.1.1.   Με την επιφύλαξη των διατάξεων του σημείου 5.2.4.2, κάθε ελαστικό τοποθετημένο σε όχημα, του τυχόν εφεδρικού ελαστικού συμπεριλαμβανομένου, πρέπει να ικανοποιεί τις απαιτήσεις του παρόντος κανονισμού.
      5.1.2.   Κάθε ελαστικό που εγκαθίσταται σε όχημα, συμπεριλαμβανομένου, κατά περίπτωση, τυχόν εφεδρικού ελαστικού, πρέπει να πληροί τις τεχνικές απαιτήσεις και να τηρεί τις μεταβατικές διατάξεις των κανονισμών αριθ. 30, 54 και 117, ανάλογα με την περίπτωση.
      5.2.   Απαιτήσεις επιδόσεων
      5.2.1.   Τοποθέτηση των ελαστικών
      5.2.1.1.   Όλα τα ελαστικά που τοποθετούνται κανονικά σε οχήματα, δηλαδή εκτός από τυχόν εφεδρική μονάδα προσωρινής χρήσης, πρέπει να έχουν την ίδια δομή.
      5.2.1.2.   Όλα τα ελαστικά που τοποθετούνται κανονικά σε έναν άξονα πρέπει να είναι του ιδίου τύπου.
      5.2.1.3.   Ο χώρος στον οποίο περιστρέφεται ο τροχός πρέπει να είναι τέτοιος ώστε να επιτρέπει την ανεμπόδιστη κίνηση όταν χρησιμοποιείται το μέγιστο επιτρεπόμενο μέγεθος ελαστικών και πλάτος ζαντών, λαμβανομένων υπόψη του ελάχιστου και του μέγιστου offset των τροχών, στο πλαίσιο των ελάχιστων και μέγιστων περιορισμών που καθορίζει ο κατασκευαστής του οχήματος για τις κινήσεις λόγω λειτουργίας της ανάρτησης και του συστήματος διεύθυνσης. Αυτό πρέπει να επαληθεύεται με τη διενέργεια των ελέγχων με τους τροχούς με τη μεγαλύτερη διάμετρο και το μεγαλύτερο πλάτος, λαμβανομένων υπόψη των ισχυουσών ανοχών ως προς τις διαστάσεις (δηλαδή τη μέγιστη απομάκρυνση) σε σχέση με τον χαρακτηρισμό μεγέθους ελαστικού που προσδιορίζεται στον σχετικό κανονισμό του ΟΗΕ.
      5.2.1.4.   Η τεχνική υπηρεσία και/ή οι αρχές έγκρισης τύπου μπορεί να συμφωνήσουν να εφαρμοστεί εναλλακτική διαδικασία δοκιμής (π.χ. εικονική δοκιμή) για να εξακριβωθεί ότι πληρούνται οι απαιτήσεις του σημείου 5.2.1.3.
      5.2.2.   Ικανότητα φόρτισης
      5.2.2.1.   Με την επιφύλαξη των διατάξεων του σημείου 5.2.4 του παρόντος κανονισμού, το μέγιστο επιτρεπόμενο φορτίο κάθε ελαστικού, όπως καθορίζεται στο σημείο 5.2.2.2 του παρόντος κανονισμού, συμπεριλαμβανομένης (τυχόν) κανονικής εφεδρικής μονάδας που είναι τοποθετημένη στο όχημα, είναι:
      5.2.2.1.1.   Σε περίπτωση οχήματος στο οποίο έχουν τοποθετηθεί ελαστικά ίδιου τύπου σε μονή διάταξη: τουλάχιστον ίσο με το μισό της μέγιστης τεχνικώς αποδεκτής μάζας ανά άξονα για τον άξονα που φέρει το βαρύτερο φορτίο, όπως δηλώνεται από τον κατασκευαστή του οχήματος.
      5.2.2.1.2.   Σε περίπτωση οχήματος στο οποίο έχουν τοποθετηθεί ελαστικά περισσότερων του ενός τύπων σε μονή διάταξη: τουλάχιστον ίσο με το μισό της μέγιστης τεχνικώς αποδεκτής μάζας ανά άξονα όπως δηλώνεται από τον κατασκευαστή του οχήματος, όσον αφορά τον σχετικό άξονα.
      5.2.2.1.3.   Σε περίπτωση οχήματος στο οποίο έχουν τοποθετηθεί ελαστικά κλάσης C1 σε διπλή (δίδυμη) διάταξη: τουλάχιστον ίσο με 0,27 φορές τη μέγιστη τεχνικώς αποδεκτή μάζα ανά άξονα, όπως δηλώνεται από τον κατασκευαστή του οχήματος, όσον αφορά τον σχετικό άξονα.
      5.2.2.1.4.   Σε περίπτωση αξόνων στους οποίους έχουν τοποθετηθεί ελαστικά κλάσης C2 σε διπλή (δίδυμη) διάταξη: τουλάχιστον ίσο με 0,25 φορές, με αναφορά στον δείκτη ικανότητας φόρτισης για διπλή εφαρμογή, τη μέγιστη τεχνικώς αποδεκτή μάζα ανά άξονα, όπως δηλώνεται από τον κατασκευαστή του οχήματος, όσον αφορά τον σχετικό άξονα.
      5.2.2.2.   Το μέγιστο επιτρεπόμενο φορτίο ενός ελαστικού καθορίζεται ως εξής:
      5.2.2.2.1.   Στην περίπτωση ελαστικών της κλάσης C1, λαμβάνεται υπόψη το «μέγιστο επιτρεπόμενο φορτίο» όπως αναφέρεται στο σημείο 2 του κανονισμού του ΟΗΕ αριθ. 30.
      5.2.2.2.2.   Στην περίπτωση ελαστικών της κλάσης C2, λαμβάνεται υπόψη ο πίνακας «Μεταβολή της ικανότητας φόρτισης συναρτήσει της ταχύτητας» όπως αναφέρεται στο σημείο 2. του κανονισμού του ΟΗΕ αριθ. 54, που εμφανίζει τη μεταβολή της ικανότητας φόρτισης που μπορεί να αντέξει ένα πνευματικό ελαστικό (ελαστικό με αέρα) ως συνάρτηση των δεικτών ικανότητας φόρτισης και των συμβόλων κατηγοριών ονομαστικής ταχύτητας, λαμβανομένης υπόψη της μέγιστης εκ κατασκευής ταχύτητας του οχήματος.
      5.2.2.3.   Ο κατασκευαστής παρέχει στις οδηγίες χρήσης του οχήματος ή σε κάθε άλλο μέσο επικοινωνίας μέσα στο όχημα τις αναγκαίες πληροφορίες σχετικά με την ικανότητα φόρτισης των ανταλλακτικών ελαστικών.
      5.2.3.   Ικανότητα ταχύτητας
      5.2.3.1.   Κάθε ελαστικό που είναι συνήθως τοποθετημένο σε ένα όχημα πρέπει να φέρει το σύμβολο κατηγορίας ταχύτητας.
      5.2.3.1.1.   Στην περίπτωση ελαστικού της κλάσης C1, το σύμβολο κατηγορίας ταχύτητας πρέπει να είναι συμβατό με τη μέγιστη εκ κατασκευής ταχύτητα του οχήματος και να λαμβάνει υπόψη, στην περίπτωση ελαστικών των κατηγοριών ταχύτητας V, W και Y, το μέγιστο επιτρεπόμενο φορτίο, όπως καθορίζεται στον κανονισμό αριθ. 30.
      5.2.3.1.2.   Στην περίπτωση ελαστικού της κλάσης C2, το σύμβολο κατηγορίας ταχύτητας πρέπει να είναι συμβατό με τη μέγιστη εκ κατασκευής ταχύτητα και τον σχετικό συνδυασμό φορτίου/ταχύτητας που προκύπτει από τον πίνακα «Μεταβολή της ικανότητας φόρτισης συναρτήσει της ταχύτητας» που παρατίθεται στο σημείο 2 του κανονισμού του ΟΗΕ αριθ. 54.
      5.2.3.2.   Οι απαιτήσεις των σημείων 5.2.3.1.1 και 5.2.3.1.2 δεν εφαρμόζονται στις ακόλουθες περιπτώσεις:
      5.2.3.2.1.   Στην περίπτωση εφεδρικών μονάδων προσωρινής χρήσης για τις οποίες εφαρμόζεται το σημείο 5.2.5 του παρόντος κανονισμού.
      5.2.3.2.2.   Στην περίπτωση οχημάτων που είναι εφοδιασμένα, κατά κανόνα, με κοινά ελαστικά και, περιστασιακά, με χειμερινά ελαστικά όταν το σύμβολο κατηγορίας ταχύτητας των χειμερινών ελαστικών πρέπει να αντιστοιχεί είτε σε ταχύτητα μεγαλύτερη από τη μέγιστη εκ κατασκευής ταχύτητα του οχήματος είτε σε ταχύτητα όχι μικρότερη των 160 km/h (ή και στα δύο). Ωστόσο, αν η μέγιστη εκ κατασκευής ταχύτητα είναι μεγαλύτερη από την ταχύτητα που αντιστοιχεί στο σύμβολο χαμηλότερης κατηγορίας ταχύτητας των τοποθετημένων χειμερινών ελαστικών, πρέπει, εντός του οχήματος και σε δεσπόζουσα θέση εύκολα και μόνιμα ορατή από τον οδηγό, να υπάρχει προειδοποιητική επιγραφή στην οποία θα διευκρινίζεται η χαμηλότερη τιμή της μέγιστης αντοχής των τοποθετημένων χειμερινών ελαστικών στην ταχύτητα.
      5.2.3.2.3.   Στην περίπτωση οχημάτων εξοπλισμένων με ελαστικά ειδικής χρήσης. Ωστόσο, αν η μέγιστη εκ κατασκευής ταχύτητα είναι μεγαλύτερη από την ταχύτητα που αντιστοιχεί στο σύμβολο χαμηλότερης κατηγορίας ταχύτητας των τοποθετημένων ελαστικών ειδικής χρήσης, πρέπει, εντός του οχήματος και σε δεσπόζουσα θέση εύκολα και μόνιμα ορατή από τον οδηγό, να υπάρχει προειδοποιητική επιγραφή στην οποία θα διευκρινίζεται η χαμηλότερη τιμή της μέγιστης αντοχής των τοποθετημένων ελαστικών ειδικής χρήσης στην ταχύτητα.
      5.2.3.2.4.   Στην περίπτωση οχημάτων που είναι εξοπλισμένα με σύστημα επί του οχήματος που επιτελεί λειτουργία περιορισμού της ταχύτητας όταν το σύμβολο της ταχύτητας των ελαστικών πρέπει να συμμορφώνεται με την ταχύτητα στην οποία ορίζεται ο περιορισμός. Ωστόσο, αν ο κατασκευαστής του οχήματος έχει προβλέψει ότι η μέγιστη εκ κατασκευής ταχύτητα είναι μεγαλύτερη από την ταχύτητα που αντιστοιχεί στο σύμβολο χαμηλότερης κατηγορίας ταχύτητας των τοποθετημένων ελαστικών, πρέπει, εντός του οχήματος και σε δεσπόζουσα θέση εύκολα και μόνιμα ορατή από τον οδηγό, να υπάρχει προειδοποιητική επιγραφή στην οποία θα διευκρινίζεται η μέγιστη αντοχή των τοποθετημένων ελαστικών στην ταχύτητα.
      5.2.3.3.   Ο κατασκευαστής παρέχει τις αναγκαίες πληροφορίες για την ικανότητα ταχύτητας των ανταλλακτικών ελαστικών στις οδηγίες χρήσης του οχήματος ή με κάθε άλλο μέσο επικοινωνίας εντός του οχήματος.
      5.2.4.   Ειδικές περιπτώσεις
      5.2.4.1.   Στην περίπτωση οχημάτων τα οποία είναι σχεδιασμένα έτσι ώστε να μπορούν να έλκουν ρυμουλκούμενο, το επιπλέον φορτίο που ασκείται στη διάταξη ζεύξης του ρυμουλκούμενου ενδέχεται να έχει ως αποτέλεσμα την υπέρβαση του μέγιστου οπίσθιου επιτρεπόμενου φορτίου του ελαστικού αν είναι της κλάσης C1, αλλά όχι κατά περισσότερο από 15 τοις εκατό. Σε τέτοια περίπτωση, οι οδηγίες χρήσης του οχήματος ή το άλλο μέσο επικοινωνίας που αναφέρεται στο σημείο 5.2.3.3 πρέπει να παρέχουν σαφείς πληροφορίες και συμβουλές σχετικά με τη μέγιστη αποδεκτή ταχύτητα του οχήματος όταν έλκει ρυμουλκούμενο, η οποία, σε κάθε περίπτωση, δεν υπερβαίνει τα 100 km/h, και σχετικά με την πίεση των οπίσθιων ελαστικών, τουλάχιστον 20 kPa (0,2 bar) πάνω από την/τις πίεση/-εις των ελαστικών όπως συνιστώνται για κανονική χρήση (δηλαδή χωρίς ρυμουλκούμενο).
      5.2.4.2.   Σε εξαιρετικές περιπτώσεις, όταν τα οχήματα είναι κατασκευασμένα για συνθήκες χρήσης που δεν είναι συμβατές με τα χαρακτηριστικά των ελαστικών της κλάσης C1 ή C2 και, ως εκ τούτου, είναι αναγκαίο να τοποθετηθούν ελαστικά με διαφορετικά χαρακτηριστικά, οι απαιτήσεις του σημείου 5.1.1 του παρόντος κανονισμού δεν εφαρμόζονται, με τον όρο ότι πληρούνται όλες οι ακόλουθες προϋποθέσεις:
      5.2.4.2.1.   Τα ελαστικά πληρούν τις τεχνικές απαιτήσεις και τηρούν τις μεταβατικές διατάξεις είτε του κανονισμού αριθ. 75 είτε του κανονισμού αριθ. 106· και
      5.2.4.2.2.   Η αρμόδια για την έγκριση τύπου αρχή και η τεχνική υπηρεσία κρίνουν ότι τα ελαστικά που τοποθετήθηκαν είναι κατάλληλα για τις συνθήκες λειτουργίας του οχήματος. Η φύση της απαλλαγής και οι λόγοι της αποδοχής πρέπει να δηλώνονται στην έκθεση δοκιμής, καθώς και στο έντυπο επικοινωνίας του παραρτήματος 2.
      5.2.5.   Εφεδρικοί τροχοί και εφεδρικά ελαστικά
      5.2.5.1.   Σε περίπτωση που το όχημα είναι εξοπλισμένο με κανονική εφεδρική μονάδα, αυτή πρέπει να έχει το ίδιο μέγεθος με τα ελαστικά που έχουν πράγματι τοποθετηθεί στο όχημα.
      5.2.5.2.   Κάθε όχημα που είναι εξοπλισμένο με εφεδρική μονάδα προσωρινής χρήσης ή με ελαστικά τύπου run flat πρέπει να συμμορφώνεται με τις τεχνικές και μεταβατικές διατάξεις του κανονισμού αριθ. 64 όσον αφορά τις απαιτήσεις για τον εξοπλισμό των οχημάτων με εφεδρικές μονάδες προσωρινής χρήσης και ελαστικά τύπου run flat.
      Αν πρέπει να ληφθούν ειδικές προφυλάξεις ώστε να τοποθετηθεί εφεδρική μονάδα προσωρινής χρήσης στο όχημα (π.χ. εφεδρική μονάδα προσωρινής χρήσης τοποθετείται μόνο στον εμπρόσθιο άξονα και, ως εκ τούτου, εμπρόσθια κανονική μονάδα πρέπει πρώτα να τοποθετηθεί στον οπίσθιο άξονα προκειμένου να διορθωθεί δυσλειτουργία της οπίσθιας κανονικής μονάδας), αυτό θα πρέπει να δηλώνεται σαφώς στις οδηγίες χρήσης του οχήματος ή σε οποιοδήποτε άλλο μέσο επικοινωνίας εντός του οχήματος και θα πρέπει να επαληθεύεται η συμμόρφωση με τις σχετικές απαιτήσεις του σημείου 5.2.1.3 του παρόντος κανονισμού.
      6.   ΤΡΟΠΟΠΟΙΗΣΗ ΤΥΠΟΥ ΟΧΗΜΑΤΟΣ ΚΑΙ ΕΠΕΚΤΑΣΗ ΕΓΚΡΙΣΗΣ
      6.1.   Κάθε τροποποίηση του τύπου οχήματος κοινοποιείται στην αρχή έγκρισης τύπου που έχει εγκρίνει τον συγκεκριμένο τύπο οχήματος. Η αρχή έγκρισης τύπου δύναται τότε είτε:
      
                  α)
               
               
                  να αποφασίσει, σε συνεννόηση με τον κατασκευαστή, τη χορήγηση νέας έγκρισης τύπου· ή
               
            
                  β)
               
               
                  να εφαρμόσει τη διαδικασία που περιλαμβάνεται στο σημείο 6.1.1 (αναθεώρηση) και, κατά περίπτωση, τη διαδικασία που περιγράφεται στο σημείο 6.1.2 (επέκταση).
               
            6.1.1.   Αναθεωρηση
      Όταν οι λεπτομέρειες που περιέχονται στα δελτία πληροφοριών του παραρτήματος 1 έχουν τροποποιηθεί και η αρχή έγκρισης τύπου θεωρεί ότι οι τροποποιήσεις που πραγματοποιήθηκαν δεν είναι πιθανό να έχουν σημαντική αρνητική επίδραση και ότι σε κάθε περίπτωση το όχημα εξακολουθεί να πληροί τις απαιτήσεις, οι τροποποιήσεις χαρακτηρίζονται «αναθεώρηση».
      Σε μια τέτοια περίπτωση, η αρχή έγκρισης τύπου εκδίδει, εφόσον απαιτείται, τις αναθεωρημένες σελίδες των εγγράφων πληροφοριών του παραρτήματος 1, σημειώνοντας σαφώς, σε κάθε αναθεωρημένη σελίδα, τη φύση της τροποποίησης και την ημερομηνία επανέκδοσης. Η ενιαία, επικαιροποιημένη έκδοση των εγγράφων πληροφοριών του παραρτήματος 1, συνοδευόμενη από λεπτομερή περιγραφή των τροποποιήσεων, θεωρείται ότι πληροί αυτή την απαίτηση.
      6.1.2.   Επεκταση
      Η τροποποίηση χαρακτηρίζεται ως «επέκταση» εάν, πέρα από την τροποποίηση των στοιχείων που καταγράφονται στα έγγραφα πληροφοριών του παραρτήματος 1,
      
                  α)
               
               
                  απαιτούνται περαιτέρω επιθεωρήσεις ή δοκιμές· ή
               
            
                  β)
               
               
                  οποιαδήποτε πληροφορία του εγγράφου κοινοποίησης (εξαιρουμένων των παραρτημάτων του) έχει αλλάξει· ή
               
            
                  γ)
               
               
                  ζητείται έγκριση για μεταγενέστερη σειρά τροποποιήσεων μετά την έναρξη ισχύος της.
               
            6.2.   Η επικύρωση ή η απόρριψη της έγκρισης, στην οποία προσδιορίζονται οι τροποποιήσεις, ανακοινώνεται στα συμβαλλόμενα μέρη της συμφωνίας εφαρμογής του παρόντος κανονισμού σύμφωνα με τη διαδικασία που ορίζεται στο σημείο 4.3 ανωτέρω. Επιπλέον, το ευρετήριο των δελτίων πληροφοριών και των εκθέσεων δοκιμών, το οποίο επισυνάπτεται στο έγγραφο κοινοποίησης του παραρτήματος 1, τροποποιείται αναλόγως για να φαίνεται η ημερομηνία της τελευταίας αναθεώρησης ή επέκτασης.
      6.3.   Η αρχή έγκρισης τύπου η οποία χορηγεί επέκταση της έγκρισης εκχωρεί αύξοντα αριθμό για κάθε κοινοποίηση που αφορά τέτοια επέκταση.
      7.   ΣΥΜΜΟΡΦΩΣΗ ΤΗΣ ΠΑΡΑΓΩΓΗΣ
      7.1.   Οι διαδικασίες που αφορούν τη συμμόρφωση της παραγωγής είναι σύμφωνες προς τις γενικές διατάξεις που καθορίζονται στο άρθρο 2 και το προσάρτημα 2 της συμφωνίας (E/ECE/324-E/ECE/TRANS/505/Αναθ. 2) και πληρούν τις ακόλουθες απαιτήσεις:
      7.2.   Όχημα που έχει εγκριθεί με βάση τον παρόντα κανονισμό κατασκευάζεται έτσι ώστε να συμφωνεί προς τον εγκεκριμένο τύπο με πλήρωση των απαιτήσεων του σημείου 5·
      7.3.   η αρχή έγκρισης τύπου η οποία χορήγησε την έγκριση μπορεί οποτεδήποτε να επαληθεύει τη συμμόρφωση των μεθόδων ελέγχου που εφαρμόζονται για κάθε μονάδα παραγωγής. Η συνήθης συχνότητα των επιθεωρήσεων αυτών είναι μία φορά ανά διετία.
      8.   ΚΥΡΩΣΕΙΣ ΣΕ ΠΕΡΙΠΤΩΣΗ ΜΗ ΣΥΜΜΟΡΦΩΣΗΣ ΤΗΣ ΠΑΡΑΓΩΓΗΣ
      8.1.   Η έγκριση που χορηγείται για έναν τύπο οχήματος δυνάμει του παρόντος κανονισμού είναι δυνατόν να ανακληθεί αν δεν ικανοποιούνται οι απαιτήσεις του σημείου 7.
      8.2.   Εάν κάποιο συμβαλλόμενο μέρος ανακαλέσει έγκριση που έχει προηγουμένως χορηγήσει, ενημερώνει πάραυτα τα υπόλοιπα συμβαλλόμενα μέρη που εφαρμόζουν τον παρόντα κανονισμό με αποστολή προς αυτά εντύπου κοινοποίησης σύμφωνου με το υπόδειγμα του παραρτήματος 1 του παρόντος κανονισμού.
      9.   ΟΡΙΣΤΙΚΗ ΠΑΥΣΗ ΤΗΣ ΠΑΡΑΓΩΓΗΣ
      Εάν ο κάτοχος της έγκρισης διακόψει τελείως την παραγωγή τύπου οχήματος που έχει εγκριθεί σύμφωνα με τον παρόντα κανονισμό, ενημερώνει σχετικά την αρχή που χορήγησε την έγκριση, η οποία με τη σειρά της ενημερώνει πάραυτα τα υπόλοιπα συμβαλλόμενα μέρη της συμφωνίας που εφαρμόζουν τον παρόντα κανονισμό με έντυπο κοινοποίησης σύμφωνο προς το υπόδειγμα του παραρτήματος 1 του παρόντος κανονισμού.
      10.   ΟΝΟΜΑΣΙΕΣ ΚΑΙ ΔΙΕΥΘΥΝΣΕΙΣ ΤΩΝ ΤΕΧΝΙΚΩΝ ΥΠΗΡΕΣΙΩΝ ΠΟΥ ΕΙΝΑΙ ΑΡΜΟΔΙΕΣ ΓΙΑ ΤΗ ΔΙΕΞΑΓΩΓΗ ΔΟΚΙΜΩΝ ΕΓΚΡΙΣΗΣ ΚΑΘΩΣ ΚΑΙ ΤΩΝ ΑΡΧΩΝ ΕΓΚΡΙΣΗΣ ΤΥΠΟΥ
      Τα συμβαλλόμενα μέρη της συμφωνίας που εφαρμόζουν τον παρόντα κανονισμό γνωστοποιούν στη γραμματεία των Ηνωμένων Εθνών τα ονόματα και τις διευθύνσεις των τεχνικών υπηρεσιών που είναι αρμόδιες για τη διεξαγωγή δοκιμών έγκρισης και των αρχών έγκρισης τύπου οι οποίες χορηγούν εγκρίσεις και προς τις οποίες πρέπει να αποστέλλονται τα έντυπα που πιστοποιούν την έγκριση ή την επέκταση ή την άρνηση χορήγησης ή την ανάκληση έγκρισης.
      
         (1)  Όπως ορίζεται στο ενοποιημένο ψήφισμα για την κατασκευή οχημάτων (R.E.3.), έγγραφο ECE/TRANS/WP.29/78/Αναθ.6, παράγραφος 2 - www.unece.org/trans/main/wp29/wp29wgs/wp29gen/wp29resolutions.html
      
         (2)  Όπως ορίζεται στο παράρτημα 3 του ενοποιημένου ψηφίσματος σχετικά με την κατασκευή οχημάτων (R.E.3.) (έγγραφο ECE/TRANS/WP.29/78/αναθ.6) www.unece.org/trans/main/wp29/wp29wgs/wp29gen/wp29resolutions.html
   
   
      
         ΠΑΡΑΡΤΗΜΑ 1
         [μέγιστο μέγεθος: A4 (210 mm × 297 mm)]
         Δελτίο πληροφοριών
         σύμφωνα με τον κανονισμό για την εγκατάσταση ελαστικών
         1.   ΓΕΝΙΚΑ
         1.1.   Μάρκα (εμπορική ονομασία του κατασκευαστή): …
         1.2.   Τύπος: …
         1.2.1.   Εμπορική/-ές ονομασία/-ες (αν υπάρχει/-ουν): …
         1.3.   Μέσα αναγνώρισης του τύπου εφόσον σημειώνονται επί του οχήματος (1): …
         1.3.1.   Θέση της εν λόγω σήμανσης: …
         1.4.   Κατηγορία οχήματος (2): …
         1.5.   Όνομα και διεύθυνση του κατασκευαστή: …
         1.6.   Ονομασία/-ες και διεύθυνση/-εις της/των εγκατάστασης/-εων συναρμολόγησης: …
         1.7.   Ονοματεπώνυμο και διεύθυνση του αντιπροσώπου του κατασκευαστή (αν υπάρχει): …
         2.   ΓΕΝΙΚΑ ΚΑΤΑΣΚΕΥΑΣΤΙΚΑ ΧΑΡΑΚΤΗΡΙΣΤΙΚΑ ΤΟΥ ΟΧΗΜΑΤΟΣ
         2.1.   Φωτογραφίες και/ή σχεδιαγράμματα αντιπροσωπευτικού οχήματος: …
         2.2.   Αριθμός αξόνων και τροχών: …
         2.2.1.   Αριθμός και θέση των αξόνων με ελαστικά σε διπλή (δίδυμη) διάταξη: …
         2.2.2.   Αριθμός και θέση διευθυντήριων αξόνων: …
         2.2.3.   Κινητήριοι άξονες (αριθμός, θέση, σύζευξη): …
         3.   ΜΑΖΕΣ ΚΑΙ ΔΙΑΣΤΑΣΕΙΣ (3), (4)
         
         3.1.   Μετατρόχιο/-α και πλάτος/-η άξονα/-ων
         3.1.1.   Μετατρόχιο κάθε διευθυντήριου άξονα (5): …
         3.1.2.   Μετατρόχιο όλων των υπόλοιπων αξόνων (5): …
         3.1.3.   Πλάτος του ευρύτερου οπίσθιου άξονα: …
         3.1.4.   Πλάτος του εμπρόσθιου άξονα (μετρούμενου στο ακραίο τμήμα των ελαστικών, εξαιρούμενου του εξογκώματος των ελαστικών κοντά στο έδαφος): …
         3.2.   Τεχνικά επιτρεπόμενη μέγιστη μάζα έμφορτου οχήματος κατά δήλωση του κατασκευαστή (6), (7): …
         3.3.   Μέγιστη τεχνικώς αποδεκτή μάζα σε κάθε άξονα: …
         3.4.   Το όχημα είναι/δεν είναι (8) κατάλληλο για τη ρυμούλκηση φορτίων
         3.5.   Μέγιστη εκ κατασκευής ταχύτητα (σε km/h) (9): …
         4.   ΑΝΑΡΤΗΣΗ
         4.1.   Ελαστικά και τροχοί
         4.1.1.   Συνδυασμός/-οί ελαστικού/τροχού (10)
         
         
                     α)
                  
                  
                     για ελαστικά αναφέρονται τα εξής:
                     
                                 —
                              
                              
                                 ο/οι κωδικός/-οί μεγέθους …
                              
                           
                                 —
                              
                              
                                 ο δείκτης ικανότητας φόρτισης (7) …
                              
                           
                                 —
                              
                              
                                 το σύμβολο κατηγορίας ταχύτητας (7) …
                              
                           
               
                     β)
                  
                  
                     για τους τροχούς δίνεται το/τα μέγεθος/-η ζαντών και το/τα offset. …
                  
               4.1.2.   Άξονες
         4.1.2.1.   Άξονας 1:
         4.1.2.2.   Άξονας 2:
         κ.λπ.
         4.1.3.   Συνιστώμενη/-ες από τον κατασκευαστή του οχήματος πίεση/-εις ελαστικών (kPa): …
         4.1.4.   Περιγραφή του/των μηχανισμού/-ών έλξης στο χιόνι και ο/οι συνδυασμός/-οί ελαστικού/τροχού στον/στους εμπρόσθιο/-ους και/ή στον/στους οπίσθιο/-ους άξονα/-ες, κατάλληλων για τον τύπο του οχήματος, σύμφωνα με τις συστάσεις του κατασκευαστή: …
         4.1.5.   Σύντομη περιγραφή τυχόν εφεδρικής μονάδας προσωρινής χρήσης: …
         4.1.6.   Σύντομη περιγραφή του συστήματος παρακολούθησης της πίεσης των ελαστικών (TPMS) (αν έχει τοποθετηθεί από τον κατασκευαστή): …
         5.   ΑΜΑΞΩΜΑ
         5.1.   Προστατευτικά τροχών
         5.1.1.   Σύντομη περιγραφή του οχήματος όσον αφορά τα προστατευτικά τροχών: …
         6.   ΔΙΑΦΟΡΑ
         6.1.   Συσκευές περιορισμού της ταχύτητας
         6.1.1.   Κατασκευαστής/-ές: …
         6.1.2.   Τύπος/-οι: …
         6.1.3.   Αριθμός/-οί έγκρισης τύπου, αν υπάρχει/-ουν: …
         6.1.4.   Ταχύτητα ή κλίμακα ταχυτήτων στην οποία μπορεί να λειτουργήσει ο περιοριστής ταχύτητας: …km/h
         
            (1)  Αν το μέσο αναγνώρισης του τύπου περιέχει χαρακτήρες άσχετους προς την περιγραφή του τύπου του οχήματος, του κατασκευαστικού στοιχείου ή της χωριστής τεχνικής μονάδας που καλύπτονται από το παρόν δελτίο πληροφοριών, οι εν λόγω χαρακτήρες συμβολίζονται στα έγγραφα με λατινικό ερωτηματικό «?». (π.χ. ABC??123??)
         
            (2)  Όπως ορίζεται στο τμήμα 2 του ενοποιημένου ψηφίσματος για την κατασκευή οχημάτων (R.E.3) (έγγραφο TRANS/WP.29/78/Αναθ.4).
         
            (3)  Όταν υπάρχει έκδοση με κανονικό θάλαμο οδήγησης και άλλη με κουκέτα, δηλώνονται και οι δύο σειρές μαζών και διαστάσεων.
         
            (4)  Πρότυπο ISO 612:1978 — Οδικά οχήματα — Διαστάσεις μηχανοκίνητων οχημάτων και ρυμουλκούμενων οχημάτων — όροι και ορισμοί.
         
            (5)  Πρότυπο ISO 612-1978 - όρος αριθ. 6.5.
         
            (6)  Για τα ρυμουλκούμενα ή ημιρυμουλκούμενα, καθώς και για τα οχήματα που έχουν ζευχθεί με ρυμουλκούμενο ή ημιρυμουλκούμενο, τα οποία ασκούν αξιόλογο κατακόρυφο φορτίο στον πείρο ή τροχό ζεύξης, το φορτίο αυτό, διαιρούμενο με τη σταθερή τιμή επιτάχυνσης της βαρύτητας, περιλαμβάνεται στη μέγιστη τεχνικώς αποδεκτή μάζα.
         
            (7)  Συμπληρώστε τις ανώτερες και κατώτερες τιμές για κάθε παραλλαγή.
         
            (8)  Διαγράφεται η περιττή ένδειξη.
         
            (9)  Όσον αφορά τα μηχανοκίνητα οχήματα, αν ο κατασκευαστής τους επιτρέπει την τροποποίηση ορισμένων λειτουργιών ελέγχου (π.χ. μέσω λογισμικού, υλικού, αναβάθμισης, επιλογής, ενεργοποίησης, απενεργοποίησης) πριν ή μετά τη θέση του οχήματος σε κυκλοφορία, γεγονός που έχει ως αποτέλεσμα το όχημα να αποκτά αυξημένη μέγιστη ταχύτητα, πρέπει να δηλώνεται η μέγιστη δυνατή ταχύτητα που μπορεί να επιτευχθεί με την προσαρμογή των εν λόγω λειτουργιών ελέγχου. Όσον αφορά τα ρυμουλκούμενα, πρέπει να δηλώνεται η μέγιστη ταχύτητα που επιτρέπει ο κατασκευαστής.
         
            (10)  Για ελαστικά που φέρουν την ένδειξη ZR πριν από τον κωδικό διαμέτρου των ζαντών και προορίζονται για οχήματα με μέγιστη εκ κατασκευής ταχύτητα άνω των 300 km/h παρέχονται αντίστοιχες πληροφορίες.
      
   
   
      
         ΠΑΡΑΡΤΗΜΑ 2
         ΕΠΙΚΟΙΝΩΝΙΑ
         [μέγιστο μέγεθος: A4 (210 × 297 mm)]
         
                     
                        
                      (1)
                  
                  
                     Εκδούσα αρχή:
                  
                  
                     (Ένδειξη της υπηρεσίας)……
                  
               
            
         
                     που αφορά (2):
                  
                  
                     Χορήγηση έγκρισης
                  
               
                      
                  
                  
                     Επέκταση έγκρισης
                  
               
                      
                  
                  
                     Απόρριψη έγκρισης
                  
               
                      
                  
                  
                     Ανάκληση της έγκρισης
                  
               
                      
                  
                  
                     Οριστική παύση της παραγωγής
                  
               ενός τύπου οχήματος αναφορικά με την εγκατάσταση των ελαστικών του
         
                     Αριθ. έγκρισης: …
                  
                  
                     Αριθ. επέκτασης: …
                  
               ΤΜΗΜΑ I
         1.   Μάρκα (εμπορική ονομασία του κατασκευαστή): …
         2.   Τύπος: …
         2.1.   Εμπορική/-ές ονομασία/-ες (αν υπάρχει/-ουν): …
         3.   Μέσα αναγνώρισης του τύπου εφόσον σημειώνονται επί του οχήματος: (3) …
         3.1.   Θέση της εν λόγω σήμανσης: …
         4.   Κατηγορία οχήματος (4): …
         5.   Όνομα και διεύθυνση του κατασκευαστή: …
         6.   Ονομασία/-ες και διεύθυνση/-εις της/των εγκατάστασης/-εων συναρμολόγησης: …
         7.   Ονοματεπώνυμο και διεύθυνση του αντιπροσώπου του κατασκευαστή (αν υπάρχει): …
         ΤΜΗΜΑ II
         1.   Συμπληρωματικές πληροφορίες: βλέπε προσθήκη
         2.   Υπεύθυνη τεχνική υπηρεσία για τη διεξαγωγή των δοκιμών: …
         3.   Ημερομηνία της έκθεσης δοκιμής: …
         4.   Αριθμός της έκθεσης δοκιμής: …
         5.   Παρατηρήσεις (αν υπάρχουν): βλέπε προσθήκη
         6.   Τόπος: …
         7.   Ημερομηνία: …
         8.   Υπογραφή: …
         9.   Πακέτο πληροφοριών (εφόσον κρίνεται σκόπιμο) …
         
            Προσθήκη στο έντυπο κοινοποίησης αριθ. …
            που αφορά την έγκριση τύπου οχήματος αναφορικά με την εγκατάσταση των ελαστικών του
         
         1.   Συμπληρωματικές πληροφορίες
         1.1.   Σύντομη περιγραφή του τύπου οχήματος, όσον αφορά τη δομή, τις διαστάσεις, τις γραμμές και τα συστατικά υλικά: …
         1.2.   Συνδυασμός/-οί ελαστικού/τροχού (καθώς και μέγεθος των ελαστικών, διαστάσεις των ζαντών και offset των τροχών): …
         1.3.   Το σύμβολο της κατηγορίας ελάχιστης ταχύτητας που είναι συμβατή με τη μέγιστη εκ κατασκευής ταχύτητα (κάθε παραλλαγής) (για ελαστικά που φέρουν την ένδειξη ZR πριν από τον κωδικό διαμέτρου των ζαντών και προορίζονται για όχημα με μέγιστη εκ κατασκευής ταχύτητα άνω των 300 km/h παρέχονται αντίστοιχες πληροφορίες): …
         1.4.   Ο δείκτης ελάχιστης ικανότητας φόρτισης που είναι συμβατός με τη μέγιστη τεχνικά αποδεκτή μάζα σε κάθε άξονα (κάθε παραλλαγής) (κατά περίπτωση προσαρμοσμένος σύμφωνα με το σημείο 5.2.2.2 του παρόντος κανονισμού): …
         1.5.   Συνδυασμός/-οί ελαστικού/τροχού (καθώς και μέγεθος των ελαστικών, διαστάσεις των ζαντών και offset των τροχών) που χρησιμοποιείται/-ούνται με τον/τους μηχανισμό/-ούς έλξης στο χιόνι: …
         2.   Όχημα της κατηγορίας M1 είναι/δεν είναι (2) κατάλληλο για τη ρυμούλκηση φορτίων και υπάρχει υπέρβαση του επιτρεπόμενου φορτίου των οπίσθιων ελαστικών κατά … τοις εκατό
         3.   Το όχημα έχει/δεν έχει (2) εγκριθεί σύμφωνα με τον κανονισμό αριθ. 64 όσον αφορά την εφεδρική μονάδα προσωρινής χρήσης του τύπου 1/2/3/4/5 (2).
         4.   Το όχημα έχει/δεν έχει (2) εγκριθεί σύμφωνα με τον κανονισμό αριθ. 64 όσον αφορά το σύστημα παρακολούθησης της πίεσης των ελαστικών (TPMS)
         4.1.   Σύντομη περιγραφή του συστήματος παρακολούθησης της πίεσης των ελαστικών (TPMS) (αν έχει τοποθετηθεί από τον κατασκευαστή): …
         
            (1)  Χαρακτηριστικός αριθμός της χώρας που χορήγησε, παρέτεινε, αρνήθηκε ή ανακάλεσε την έγκριση (βλέπε διατάξεις περί έγκρισης του παρόντος κανονισμού).
         
            (2)  Διαγράψτε ό,τι δεν ισχύει.
         
            (3)  Αν το μέσο αναγνώρισης του τύπου περιέχει χαρακτήρες άσχετους προς την περιγραφή του τύπου του οχήματος, του κατασκευαστικού στοιχείου ή της χωριστής τεχνικής μονάδας που καλύπτονται από το παρόν δελτίο πληροφοριών, οι εν λόγω χαρακτήρες συμβολίζονται στα έγγραφα με λατινικό ερωτηματικό «?» (π.χ. ABC??123??).
         
            (4)  Όπως ορίζεται στο ενοποιημένο ψήφισμα σχετικά με την κατασκευή οχημάτων (R.E.3), έγγραφο ECE/TRANS/WP.29/78/Αναθ.6, σημείο 2.
      
   
   
      
         ΠΑΡΑΡΤΗΜΑ 3
         ΡΥΘΜΙΣΕΙΣ ΓΙΑ ΤΑ ΣΗΜΑΤΑ ΕΓΚΡΙΣΗΣ
         (βλέπε σημεία 4.4 έως 4.4.2 του παρόντος κανονισμού)
         
            
         a = 8 mm min
         Το ανωτέρω σήμα έγκρισης, τοποθετημένο σε όχημα, αποδεικνύει ότι ο σχετικός τύπος οχήματος έχει εγκριθεί στο Βέλγιο (E 6) όσον αφορά την εγκατάσταση ελαστικών σύμφωνα με τον κανονισμό αριθ. 142. Τα πρώτα δύο ψηφία του αριθμού έγκρισης δείχνουν ότι η έγκριση χορηγήθηκε σύμφωνα με τις απαιτήσεις του κανονισμού αριθ. 142 στην αρχική μορφή του.